b'\n_START_ARTICLE_\nAnja Dolenc\n_START_SECTION_\n\xc5\xbdivljenje in delo\n_START_PARAGRAPH_\nPo vojni je kon\xc4\x8dala umetnoobrtno \xc5\xa1olo v Ljubljani in se poklicno posvetila gledali\xc5\xa1ki kostumografiji. Kostumografsko je oblikovala ve\xc4\x8d kot 150 predstav v vseh slovenskih poklicnih gledali\xc5\xa1\xc4\x8dih in na Reki, ve\xc4\x8d slovenskih filmov, sodelovala pa je tudi z RTV Ljubljana._NEWLINE_V letih 1974\xe2\x88\x921981 in od 1985 dalje je bila vodja delavnice Lutkovnega gledali\xc5\xa1\xc4\x8da Ljubljana. Kot tehnologinja in ustvarjalka lutk je iskala mo\xc5\xbenosti za uveljavitev izraznih posebnosti lutk; nekatere njene stvaritve pomenijo preobrat v oblikovanju sodobnih gledali\xc5\xa1kih lutk na Slovenskem.'